Wanneer jou suster 'n mak krokodil is | Netwerk24
Ashleigh toe ongelukkige nr. 13
Die Suid-Afrikaanse fietsryer Ashleigh Moolman-Pasio se droom van 'n Olimpiese medalje in haar laaste Spele is Sondag wreed verydel, toe sy ondanks 'n slim renplan met die 13de plek in die padfietsren vir vroue tevrede moes wees.
DAG 2: Olimpiese rekord vir Tatjana
Hier lééf stories oor die oseaan
Orhan Pamuk skryf in sy boek 'The Museum of Innocence' regte museums is plekke waar tyd in ruimte verander word. Die SA Seevisserye-museum op Laaiplek is een van daardie régte museums, skryf Maryke Roberts.
'Velddrif is vis van begin af'
Lokkie van Zyl vertel die vissers se stemme is ook nou stil, skryf Maryke Roberts.
Wanneer jou suster 'n mak krokodil is
Deur Johannes Meyer 30 September 2019 00:00
Kinder- en Jeugfiksie (9-12)
Die groen watergraf
HUMAN & ROUSSEAU, R150
Ek onthou toe ek kleiner was, het ek saam met my ouers na 'n krokodilplaas gegaan. Dit was skrikwekkend omdat die krokodille so gevaarlik gelyk het. Die ding van krokodille is as hulle onder die water verdwyn, kan jy hulle nie sien nie, maar jy weet hulle is daar.
Toe ek groter was en kon lees, het ek 'n feiteboek gelees en uitgevind dat daardie krokodil wat ek by die plaas gesien het, nie eens 'n grote was nie!
Toe lees ek hierdie boek, Grilgrypers: Die groen watergraf. En ek was geskok om te sien dat die krokodil in dié boek nog baie groter was as al die ander krokodille in die feiteboek. So as jy bang is vir reptiele, gaan dié boek jou slapelose nagte gee.
Wian bly in 'n kinderhuis. Hy is baie bang vir reptiele.
Hy was bly toe hy hoor iemand gaan hom aanneem! Waaroor hy nie bly is nie, is oor sy nuwe, bangmaak-familie, die Groenewalds, en sy nuwe broer, James, 'n kind wat lyk soos 'n ongeluk in 'n laboratorium. Voor in die boek is 'n prent van hom, en hy lyk regtig so.
Toe ontmoet hy sy nuwe "suster", Cornelia, 'n vreesaanjaende krokodil met slagtande. Met sy eerste bekendstelling aan haar, probeer sy al klaar om hom op te vreet! 'n Ander baie slegte ding is dat hy saam met die grootste boelie in die kinderhuis aangeneem is en by hierdie aaklige gesin beland het.
Dit is eintlik nogal 'n hartseerstorie en mens kry die hoofkarakter jammer. Ek het gewens dat daar iets goeds met hom sal gebeur. Maar ek gaan nie kan verklap of daar toe op die ou end hét nie. Jy gaan nie krokodiltrane huil nadat jy die boek gelees het nie. Miskien gaan jy regte trane huil, maar ek gaan nie vertel hoekom nie.